Translytiškumas

Translytiškumas – savęs priskyrimas priešingai lyčiai. Daugelis translyčių asmenų kenčia nuo lyties disforijos, kurią neretai siekia įveikti keisdami lytį, kas dažnai reiškia ir vardo bei asmeninių įvardžių keitimą. Taip pat translyčiai asmenys renkasi lyties keitimo terapijas, tokias kaip hormonų terapija bei chirurginis lyties keitimas, siekdami savo pirminius ir antrinius lytinius požymius suderinti su lyties tapatybe. Tačiau kai kurie translyčiai šių procedūrų atsisako, įprastai dėl finansinių ir medicininių priežasčių. Asmenys, kurie nenori keisti lyties pasitelkdami medicinines priemones, gali savo laikyti transeksualiais.

Duomenys dėl translyčių žmonių paplitimo žymiai skiriasi  – iš dalies taip yra dėl termino translytis neapibrėžtumo. Kai kurios valstybės, kaip Kanada, gyventojų surašymuose translyčius įtraukia į atskirą kategoriją. Įprastai manoma, kad translyčiai sudaro mažiau nei 1 % pasaulio populiacijos, procentinė dalis svyruoja nuo <0,1 % iki 0,6 %.

Translyčiai žmonės gali būti atstumiami bendruomenių grupių, tiek vyrų, tiek moterų, taip pat dažnai tampa neapykantos nusikaltimų aukomis (seksizmas). Tradiciškai, translytiškumas siejamas su psichologinėmis problemomis dėl lyties tapatumo sutrikimų, nors kai kurie dabartiniai judėjimai siekia įrodyti, kad tai susiję su žmogaus smegenų sandara, o ne smegenų funkcijų sutrikimu.

Terminologija 
Terminai translytiškumas ir transseksualumas kiek skiriasi – jie grindžiami nevienodu požiūriu į socialinę ir biologinę lytį. Sąvoka transseksualumas veikiau yra susijusi su asmens lyties fizinėmis savybėmis tuo tarpu samprata translytiškumas labiau susijusi su asmens psichologija bei socialiniais iššūkiais, kurie yra keliami skirtingos lyties atstovams. Daugelis translyčių žmonių atmeta terminą transseksualumas. 1979 m. amerikiečių translytė moteris Kristin Jorgensen (Christine Jorgensen) viešai atmetė jai priskirtą žodį transseksualė ir save įvardijo translyte, sakydama, jog „socialinė lytis nieko neturi bendra su lovos partneriais, ji turi bendra su tapatybe“. Kiti sąvoką transseksualumas atmetė dėl to, nes ši yra per siaura ir labiau apima lyties tapatybę, o ne seksualumą.

Šaltiniai

LGBT